CELEX: 32013D0326
Language: da
Date: 2013-06-21 00:00:00
Title: 2013/326/EU: Rådets afgørelse af 21. juni 2013 om ændring af afgørelse 1999/70/EF om de nationale centralbankers eksterne revisorer for så vidt angår eksterne revisorer for Österreichische Nationalbank

27.6.2013   
            
            
               DA
            
            
               Den Europæiske Unions Tidende
            
            
               L 175/56
            
         RÅDETS AFGØRELSE
   af 21. juni 2013
   om ændring af afgørelse 1999/70/EF om de nationale centralbankers eksterne revisorer for så vidt angår eksterne revisorer for Österreichische Nationalbank
   (2013/326/EU)
   RÅDET FOR DEN EUROPÆISKE UNION HAR —
   under henvisning til protokol om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, særlig artikel 27, stk. 1,
   under henvisning til Den Europæiske Centralbanks henstilling ECB/2013/8 af 17. april 2013 til Rådet for Den Europæiske Union om de eksterne revisorer for Österreichische Nationalbank (1), og
   ud fra følgende betragtninger:
   
               (1)
            
            
               Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
            
         
               (2)
            
            
               Som følge af en lovændring vælger Österreichische Nationalbank i henhold til lov om Österreichische Nationalbank hvert år nu én ekstern revisor og én stedfortrædende ekstern revisor i stedet for to eksterne revisorer og to stedfortrædende eksterne revisorer. Den stedfortrædende eksterne revisors mandat gælder kun i tilfælde af, at den eksterne revisor ikke er i stand til at udføre revisionen.
            
         
               (3)
            
            
               Mandatet for de eksterne revisorer og de stedfortrædende revisorer for Österreichische Nationalbank udløb efter revisionen for regnskabsåret 2012 Det er derfor nødvendigt at udnævne eksterne revisorer fra regnskabsåret 2013.
            
         
               (4)
            
            
               Österreichische Nationalbank har for regnskabsåret 2013 valgt KPMG Wirtschaftsprüfungs- und Steuerberatungs AG som eksterne revisorer samt PwC Wirtschaftsprüfung GmbH som stedfortrædende eksterne revisorer.
            
         
               (5)
            
            
               Mandatet for de eksterne revisorer samt de stedfortrædende eksterne revisorer kan fornyes årligt, men i begge tilfælde ikke ud over en samlet periode på fem år.
            
         
               (6)
            
            
               ECB's Styrelsesråd har henstillet, at KPMG Wirtschaftsprüfungs- und Steuerberatungs AG udnævnes til eksterne revisorer og PwC Wirtschaftsprüfung GmbH til stedfortrædende eksterne revisorer for Österreichische Nationalbank for regnskabsårene 2013-2017.
            
         
               (7)
            
            
               ECB's Styrelsesråds henstilling bør følges og Rådets afgørelse 1999/70/EF (2) ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Artikel 1, stk. 9, i afgørelse 1999/70/EF affattes således:
   
      "9.   KPMG Wirtschaftsprüfungs- und Steuerberatungs AG udnævnes til eksterne revisorer og PwC Wirtschaftsprüfung GmbH til stedfortrædende revisorer for Österreichische Nationalbank for regnskabsårene 2013-2017."
   
   Artikel 2
   Denne afgørelse får virkning på dagen for meddelelsen.
   Artikel 3
   Denne afgørelse er rettet til ECB.
   
      Udfærdiget i Luxembourg, den 21. juni 2013.
      
         
            På Rådets vegne
         
         M. NOONAN
         
            Formand
         
      
   
   
      (1)  EFT C 115 af 23.4.2013, s. 1.
   
      (2)  EFT L 22 af 29.1.1999, s. 69.